વોશિંગ્ટન: અમેરિકાના રાષ્ટ્રપ્રમુખ ડોનાલ્ડ ટ્રમ્પે આજે એક એવા વહીવટી આદેશ પર હસ્તાક્ષર કરી દીધા છે જે એચ-૧બી વિઝા જારી કરવાની પ્રક્રિયાને વધુ કડક બનાવે છે અને સમગ્ર સિસ્ટમની સમીક્ષા માગી લે છે. અત્રે ઉલ્લેખનીય છે કે ભારતીય આઇટી કંપનીઓ અને આઇટી પ્રોફેશનલ્સ દ્વારા આ વિઝાની ખૂબ જ માગ છે. ડોનાલ્ડ ટ્રમ્પે આ વિઝા સિસ્ટમની જોગવાઇઓ વધુ કડક બનાવતા આદેશ પર વિસ્કાન્સીનના કેનોશામાં સહી કરી હતી.